ДО (*фирма, ЕИК, седалище и адрес на управление, представлявано от*)

**ЗАЯВЛЕНИЕ по чл.15 от РЕГЛАМЕНТ (ЕС) 2016/679** НА ЕВРОПЕЙСКИЯ ПАРЛАМЕНТ И НА СЪВЕТА от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО

от*(три имена, ЕГН, постоянен адрес)*

УВАЖАЕМИ Г-НE/ЖО,

(*описвате фактическата обстановка – на дата Х между мен и Y е сключен договор за потребителски кредит с приложения към него. Ако вземането е прехвърлено на колектор можете да опишете и обстоятелството, че сте уведомени за цесията.*)

В тази връзка, моля Ви да ми предоставите преписи от договора ми за кредит, както и приложенията към него, в това число изрично, но не само:

1. Договор за кредит;
2. Погасителен план;
3. Анекс към договора за кредит;
4. Общи условия;
5. *(можете да допълните изрично всички приложения, за които знаете че съществуват)*

На основание чл.15, параграф 1 от Регламент (ЕС) 2016/679 на Европейския парламент и на Съвета от 27 април 2016 година *(Общ регламент относно защитата на данните)* относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните), субектът на данните има право да получи от администратора **достъп до данните, които се обработват**.

Съгласно чл.15, параграф 3, първо изречение от Регламент (ЕС) 2016/679 (ОРЗД)*“****Администраторът******предоставя******копие от личните данни, които са в процес на обработване****.”*

Съгласно приетото в т. 1 от Решение по преюдициално запитване пред Съда на Европейския съюз по дело C‑487/21, *“член 15, параграф 3, първо изречение от Регламент (ЕС) 2016/679 на Европейския парламент и на Съвета от 27 април 2016 година трябва да се тълкува в смисъл, че* ***правото да се получи от администратора копие от личните данни, които са в процес на обработване, изисква на субекта на данните да се предостави точна и разбираема реплика на всички тези данни. Това право предполага правото на получаване на копие от извлечения от документи и дори от цели документи*** *или от извлечения от бази данни, които в частност съдържат посочените данни, ако* ***предоставянето на такова копие е задължително, за да може субектът на данните ефективно да упражни предоставените му с този регламент права,*** *като се подчертава, че в това отношение трябва да се вземат предвид правата и свободите на други лица.”*

В същия смисъл е и националната ни съдебна практика.[[1]](#footnote-1)

В случай, че се дължи такса за предоставянето им, моля да ни уведомите за това, както и да ни укажете банковата сметка, по която да бъдат платени.

Моля поисканите документи да бъдат изпратени по куриер за наша сметка на следния адрес: *(посочвате физически адрес, който поддържате)*, или по електронен път на следния имейл адрес *(посочвате електронен адрес, който поддържате и проверявате редвно)*

При друго необходимо съдействие от наша страна, можете да се свържете с нас и на телефон *(посочвате телефон)*.

С уважение,…………………….

1. РЕШЕНИЕ ОТ 12.05.2025г. ПО АДМ.Д. № 11924/2024 НА ВАС, V ОТДЕЛЕНИЕ, РЕШЕНИЕ ОТ 19.02.2025Г. ПО АДМ.Д. № 6859/2024Г. НА ВАС, V ОТДЕЛЕНИЕ. [↑](#footnote-ref-1)